માનવીએ વિશ્વભરમાં એક સ્થળેથી બીજા સ્થળે જવા માટે જમીન માર્ગનું નિર્માણ કર્યું છે, જેના થકી માનવી પોતાના વાહન વડે બે સ્થળ વચ્ચેનું અંતર ઓછું કરી શકે છે, ઝડપભેર ત્યાં પહોંચી શકે છે. જોકે વિશ્વમાં એવા અનેક રોડ પણ માનવી દ્વારા બનાવવામાં આવ્યા છે, જે અંગે કલ્પના સુદ્ધા પણ કરી શકાય નહીં, ક્યાંક પર્વતોને ભેદીને રસ્તા બનાવવામા આવ્યા છે, તો ક્યાંક પર્વતોના કિનારે દરિયાનું અને કુદરતી સૌંદર્યનું રમણીય દ્રશ્ય જોતા જોતા મુસાફરી કરવાની મજા આપતા રસ્તાઓનું નિર્માણ કર્યું છે.